ການປະທ້ວງ ຕໍ່ຕ້ານ​ ລັດຖະບານໄທ ກໍາລັງ​​ ຂະຫຍາຍ​ວົງ ກວ້າງອອກ (ສະໄລດ໌)
ພວກ​ປະ​ທ້ວງ​ຝ່າຍ​ຄ້ານ ​ຫລາຍ​ພັນ​ຄົນ ພາກັນ​ອ້ອມ​ກະຊວງ​ພາຍ​ໃນ ​ໃນ​ວັນ​ອັງຄານ​ມື້​ນີ້ ​ແລະ​ໃຫ້​ຄໍາ​ໝັ້ນ​ສັນຍາ​ ທີຈະ​ພາກັນ​ປະ​ທ້ວງ​ ຕະຫຼອດຄືນ.
ບັນດາພວກໂຮມຊຸມນຸມຕໍ່ຕ້ານລັດຖະບານ ກໍາລັງຂະຫຍາຍ ການປະທ້ວງຂອງເຂົາເຈົ້າ ໄປຕາມຕຶກໂຮງການລັດຖະບານ ທີ່ສຳຄັນໆ ໃນບາງກອກ ອັນເປັນ ຄວາມພະຍາຍາມເພື່ອຂັບ ໄລ່ນາຍົກລັດຖະມົນຕີ ຜູ້ທີ່ກໍາລັງປະເຊີນໜ້າກັບການ ລົງມະ ຕິບໍ່ໄວ້ວາງໃຈ ຢູ່ໃນສະພາແຫ່ງຊາດ ພວກປະທ້ວງຝ່າຍຄ້ານຫລາຍພັນຄົນ ພາກັນອ້ອມກະຊວງ ພາຍໃນ ໃນວັນອັງ ຄານມື້ນີ້ ແລະໃຫ້ຄໍາໝັ້ນສັນຍາທີຈະພາ ກັນປະທ້ວງຕະຫຼອດຄືນທີ່ນັ້ນ ພວກປະທ້ວງໄດ້ຍຶດເອົາບາງ ສ່ວນຂອງກະຊວງການເງິນ ແລະກະຊວງການຕ່າງປະເທດ ໃນວັນອັງຄານວານນີ້ ແລະໄດ້ຕັ້ງຄ້າຍ ຢູ່ນອກຕຶກໂຮງການ ລັດຖະບານອຶ່ນໆຫລາຍແຫ່ງ ພວກປະທ້ວງພາກັນຮຽກຮ້ອງໃຫ້ ນາຍົກລັດຖະມົນຕີ ຍິ່ງຣັກ ຊິນນະວັດ ລາອອກ ເຂົາເຈົ້າ ກ່າວວ່າ ລັດຖະບານຂອງທ່ານນາງຖືກຄວບຄຸມໂດຍອັນທີ່ເຂົາເຈົ້າເຫັນວ່າເປັນອ້າຍທີ່ສໍ້ ລາດບັງຫຼວງຂອງທ່ານນາງ ຄືທ່ານ ທັກສິນ ຊິນນະວັດ ທີ່ຖືກຂັບໄລ່ອອກຈາກຕຳແໜ່ງ ແລະໄປລີ້ໄພຢູ່ຕ່າງປະເທດນັ້ນ ການປະທ້ວງດັ່ງກ່າວ ແມ່ນຢູ່ພາຍໃຕ້ການນໍາພາຂອງພັກປະຊາທິປັດທີ່ໄດ້ເລີ້ມ ທຳການອະ ພິປາຍກັນຢູ່ໃນສະພາ ເພື່ອລົງມະຕິບໍ່ໄວ້ວາງໃຈ ທ່ານນາງ ຍິ່ງຣັກ ຊຶ່ງພັກເພື່ອໄທຂອງທ່ານ ນາງຄວບຄຸມສະພາແຫ່ງຊາດນັ້ນ ໄດ້ກ່າວຕໍ່ບັນດາສະ ມາຊິກສະພາ ໃນວັນອັງຄານມື້ນີ້ວ່າ ທ່ານນາງຈະບໍ່ລາອອກ